| Miljøgodkendelse og spildevandstilladelse13. april 2022Flemløse Biogas ApsKarlemosevej 5, 5620 Glamsbjerg |
| --- |

|  |  |
| --- | --- |
| Godkendelsen omfatter: | Miljøgodkendelse og spildevandstilladelse til biogasanlæg.omfattet af godkendelsesbekendtgørelsens bilag 1 pkt. 5.3.b i, ”Nyttiggørelse eller en blanding af nyttiggørelse og bortskaffelse af ikke-farligt affald, hvor kapaciteten er større end 100 tons/dag, og hvor aktiviteten er biologisk behandling.”Spildevandstilladelse til håndtering af overfladevand på anlægget. |
| Beliggende på: | Karlemosevej 5, 5620 GlamsbjergMatr. nr. 7a, Flemløse By, Flemløse  |
| Godkendelsen er meddelt til:  | Flemløse Biogas ApsKarlemosevej 5, 5620 Glamsbjerg |
| CVR-nr.: | 39037718 |
| P-nr.: | 1022959642 |
| Grundejer: | Jørgen Stougård, Fladmosevej 12, 5620 Glamsbjerg |

|  |  |  |
| --- | --- | --- |
| Sags id: | 19/19840 | Sagsbehandler: Dorthe Toft |

Flemløse Biogas

Karlemosevej 5

5620 Glamsbjerg

Miljøgodkendelse og spildevandstilladelse efter Miljøbeskyttelseslovens kapitel 4 og 5 til biogasanlæg med opgraderingsanlæg.

Dato: 13. april 2022

Godkendt: Dorthe Toft, Agronom

Annonceret d. 13. april 2022

Klagefristen udløber d. 11. maj 2022

Søgsmålsfristen udløber d. 13. oktober 2022

# Miljøgodkendelse og spildevandstilladelse til Flemløse Biogas Aps

## Sammendrag

Der meddeles miljøgodkendelse efter Miljøbeskyttelseslovens[[1]](#footnote-1) kapitel 5 til Flemløse Biogas Aps til udvidelse og drift af biogasanlæg med opgradering af gassen til naturgasnettet. Ejerne af Flemløse Biogas Aps. er Kurt Brusgård Poulsen, Christian Gjelstrup Stenskrog og Jørgen Oluf Stougaard. Der søges om tilladelse til at behandle husdyrgødning fra ejernes husdyrbrug samt vegetabilsk biomasse fra industri- og gartnerivirksomheder og energiafgrøder. Biogasanlægget miljøgodkendes efter godkendelsesbekendtgørelsens[[2]](#footnote-2) listepunkt 5.3 b) i på bilag 1:

*”5. Affaldshåndtering, b) Nyttiggørelse eller en blanding af nyttiggørelse og bortskaffelse af ikke-farligt affald, hvor kapaciteten er større end 75 tons/dag, i) Biologisk behandling. Hvis den eneste affaldsbehandlingsaktivitet, der finder sted, er anaerob nedbrydning, er kapacitetstærsklen for denne aktivitet 100 tons pr. dag”*

Der meddeles spildevandstilladelse til håndtering af forurenet og uforurenet overfladevand på anlægget samt sanitært spildevand.

 Anlægget er tidligere miljøgodkendt i 2018. Anlægget blev etableret på basis af en landzonetilladelse og efter listepunkt J205 ”Biogasanlæg med en kapacitet for tilførsel af råmaterialer, herunder affald og/eller husdyrgødning på over 30 tons per dag, bortset fra anlæg omfattet af listepunkt 6.5 b eller 5.3 b i bilag 1.”

Ejerne ønsker at udvide anlægget til en kapacitet på 90.000 tons biomasse pr. år. Plansiloen ønskes udvidet og der etableres en ekstra substrattank ud over de tre tanke, som er opført og i drift. Udvidelsen betyder at anlægget skal godkendes efter bilag 1 i godkendelsesbekendtgørelsen. Med det skridt følger også, at der skal udarbejdes lokalplan og miljøvurdering efter miljøvurderingsloven. Lokalplanen for biogasanlægget er endeligt vedtaget i november 2021. Det planmæssige grundlag er dermed i orden. Der er sideløbende med lokalplanprocessen udarbejdet en miljøkonsekvensrapport. På baggrund af denne meddeles en VVM-tilladelse, som fastsætter vilkår om afværgeforanstaltninger til sikring af, at anlægget kan udvides uden at der sker væsentlige virkninger på miljøet. Nærværende godkendelse er første etape af en udvidelse af anlægget. Fremtidigt ønskes mulighed for endnu en udvidelse. Dette skal behandles på ny i en ny miljøgodkendelse.

Den eksisterende godkendelse meddelt i 2018 er baseret på de dengang gældende standardvilkår. Disse vilkår meddeles på ny, hvor det vurderes relevant. Derudover fastsættes yderligere vilkår til fastholdelse af bestemmelserne om bedst tilgængelig teknologi (BAT)[[3]](#footnote-3), jf. BAT-noterne for affaldsbehandling meddelt i 2018.

Anlægget er etableret i område med særlige drikkevandsinteresser og hvor grundvandet er nitratfølsomt. På den baggrund er der meddelt supplerende vilkår til sikring mod forurening af jord og grundvand.

For virksomheder på bilag 1 gælder, at hvis de håndterer farlige stoffer, skal der som udgangspunkt udarbejdes en basistilstandsrapport til kortlægning af virksomhedsarealets forureningstilstand inden, der foretages ændringer eller udvidelser. Kravet om basistilstandsrapporten fraviges i dette tilfælde efter en vurdering med udgangspunkt i EU’s vejledning om basistilstandsrapport[[4]](#footnote-4). Vurderingen er foretaget af Assens Kommune.

Forudsætningerne for miljøgodkendelsen, herunder miljømæssig vurdering af ansøgningen findes i Miljøteknisk Redegørelse af 13. april 2022. Redegørelsen er vedlagt. I redegørelsen konkluderes det, at virksomheden kan drives uden væsentlige gener eller risici for omboende, når efterfølgende vilkår overholdes.

## Assens Kommunes afgørelse, Flemløse Biogas Aps, Karlemosevej 5, 5620 Glamsbjerg

Assens Kommune meddeler miljøgodkendelse til Flemløse Biogas Aps, Karlemosevej 5, 5620 Glamsbjerg, efter Miljøbeskyttelseslovens kapitel 5 og spildevandstilladelse efter miljøbeskyttelseslovens kapitel 4 på nedenstående vilkår.

Assens Kommune afgør, at udvidelsen ikke udløser, at virksomheden skal udarbejde basistilstandsrapport, idet anlægget er etableret og udvides på landbrugsjord, hvor der ikke har været håndteret farlige stoffer. Afgørelsen er truffet efter § 15 i godkendelsesbekendtgørelsen.

### Vilkår – Miljøgodkendelse

#### Miljøledelse

1. Virksomheden skal indføre og vedligeholde et miljøledelsessystem, som opfylder BAT-1 i BAT-konklusion nr. C(2018) 5070 for affaldsbehandling. Miljøledelsessystemet skal være indført senest, når denne miljøgodkendelse tages i brug (BAT 1)

#### Generelt

2. Ved driftsophør skal virksomheden forinden orientere tilsynsmyndigheden herom og træffe de nødvendige foranstaltninger for at undgå forureningsfare og for at efterlade stedet i tilfredsstillende tilstand. Endvidere skal tilsynsmyndigheden orienteres om delvist ophør.

3. Virksomheden skal straks indberette til tilsynsmyndigheden når vilkår ikke overholdes, og straks træffe de nødvendige foranstaltninger for at sikre, at vilkårene igen overholdes.

4. Hvor der i vilkårene anvendes betegnelsen "befæstet areal" menes en fast belægning, der giver mulighed for opsamling af spild og kontrolleret afledning af nedbør. Hvor der i vilkårene anvendes betegnelsen "tæt belægning" menes en fast belægning, der i løbet af påvirkningstiden er uigennemtrængelig for de forurenende stoffer, der håndteres på arealet.

#### Indretning og drift

5. Anlægget godkendes til at modtage og behandle følgende mængder og typer af biomasse:

|  |  |
| --- | --- |
| Biomasser | Mængde (ton pr. år) |
| Flydende husdyrgødning | 41.100 |
| Fast husdyrgødning | 20.000 |
| Markafgrøder | 7.200 |
| Restprodukter af vegetabilsk oprindelse | 21.700 |
| I alt | 90.000 |

Mængderne i tabellen er vejledende, men der må maksimalt tilføres 247 tons råmateriale (biomasse inkl. vand) pr. dag (dvs. maksimalt 90.000 tons om året).

Fast husdyrgødning må ikke oplagres på virksomheden, men skal tilføres i den mængde, der anvendes dagligt.

Virksomheden skal udarbejde procedurer for modtagelse af restprodukter af vegetabilsk oprindelse fra industrivirksomheder. Der skal forlanges analyser eller datablade, så det sikres, at affaldet er rent vegetabilsk uden indhold af miljø- eller sundhedsskadelige stoffer, jf Bat 2a og b.

6. Der skal på virksomheden foreligge driftsinstruktioner, der beskriver:

– hvordan personalet skal forholde sig i forbindelse med modtagelse og håndtering af biomasse, afgasset biomasse og biogas, således at væsentlige udslip af biomasse, afgasset biomasse og biogas forebygges,

-hvordan personalet skal sikre, at transportører til og fra anlægget er instrueret i, hvordan biomasser skal håndteres og afleveres i de respektive lagre.

– hvilke procedurer, der gælder for kontrol og vedligeholdelse af reaktortanke og rørføring, sådan at de til enhver tid er gastætte.

– hvilke procedurer, der gælder for kontrol og vedligeholdelse af luftrenseanlæg samt ved driftsforstyrrelser, herunder i perioder, hvor luftrenseanlæg ikke virker efter hensigten.

– hvilke procedurer, der gælder for kontrol og vedligeholdelse af gasfakkel.

– hvilke producerer, der gælder for kontrol og vedligeholdelse af CO2 renseanlæg, og

– hvilke procedurer, der gælder i forbindelse med opstart af biogasanlægget og tilhørende renseforanstaltninger samt varighed heraf. (s)

7. Virksomheden må kun modtage biomasse fra køretøjer med tank, lukket container eller kasse, eller via rørsystemer. Biomasser bestående udelukkende af energiafgrøder og andre ikke lugtende vegetabilske biomasser kan modtages i andre køretøjer (s)

8. Omlastning af pumpbar biomasse skal ske i et lukket system. Fortrængningsluft ved påfyldning af køretøjer skal afsuges. (s)

9. Biomasse og væskefraktion skal opbevares i tanke og beholdere, der er lukkede eller forsynet med tætsluttende fast overdækning i form af et betondæk, teltoverdækning eller lignende. Energiafgrøder kan dog opbevares i overdækkede udendørs stakke. (s)

10. Reaktortanke med tilhørende rørføringer skal være gastætte. (s)

11. I tanke og beholdere med pumpbar ikke-afgasset biomasse skal der ved aflæsning og opbevaring af biomasse i den respektive tank eller beholder være en vedvarende indadgående luftstrøm i tanken eller beholderen med henblik på at forebygge emission af lugt til omgivelserne. (s) Dette gælder ikke for glycerin, som ikke afgiver lugt.

12. Aflæsning af ikke-pumpbar fast husdyrgødning skal ske i modtagehal og i en beholder eller tank, der er indrettet således, at der ikke sprøjter biomasse ud af denne, når der læsses biomasse i. Alle porte, døre og vinduer skal være lukkede i modtagehallen, mens der pågår aflæsning af biomassen, og mens der sker åbning og lukning af beholdere og tanke til opbevaring af biomasse. Modtagehallen skal være ventileret med udsug, der indrettes og tilpasses aktiviteten i hallen, herunder især håndtering af fortrængt luft fra modtagetanke ved aflæsning af biomasse. Ved nyinstallation skal ventilationsanlægget forsynes med automatisk overvågning med alarm for driftsforstyrrelser.

I tanke og beholdere til ikke-pumpbar fast husdyrgødning skal der ved aflæsning og opbevaring af biomasse i den respektive tank eller beholder være en indadgående luftstrøm i tanken eller beholderen. Tanke og beholdere skal holdes lukkede, når der ikke sker aflæsning af biomasse. (s)

Alternativt til lukket modtagehal kan modtagelse og opbevaring af ikke-pumpbar fast husdyrgødning ske i plansilo med automatisk udrulning af overdækning. Overdækningen skal automatisk slutte tæt over biomassen. Dette alternativ kan kun accepteres, hvis det kan fungere uden væsentlige driftsforstyrrelser. Kan det ikke det, fastholdes vilkår om lukket modtagehal jf. første del af dette vilkår.

Ikke-lugtende biomasser som f.eks. majs og græs er ikke omfattet af kravet om aflæsning i modtagehal.

13. Separering af afgasset biomasse skal ske i lukket rum med afsug.

14. Såfremt fiberfraktion opbevares indendørs i åbne stakke, skal porte, døre og vinduer holdes lukkede, undtagen i situationer hvor der sker transport ud og ind af hallen. Såfremt fiberfraktion opbevares udendørs, skal det ske i lukket container eller i oplag, som holdes overdækket.

15. Rengøring af køretøjer skal ske indendørs med lukkede porte, døre og vinduer. (s)

16. Anlægget må ikke give anledning til lugt-, støv- eller fluegener uden for virksomhedens område, der er væsentlige efter tilsynsmyndighedens vurdering. (s)

17. Anlægget skal være forsynet med luftrenseanlæg til reduktion af lugtemission, der er beregnet til den aktuelle luftkvalitet og med en kapacitet, der som minimum svarer til de maksimale luftmængder, som vil blive tilført renseanlægget.

Følgende afsug skal føres til luftrenseanlægget:

– Afsug fra tanke og beholdere med ikke-afgasset biomasse.

– Afsug fra modtagehal.

– Afkast fra opgraderingsanlæg.

Luftrenseanlæg med tilhørende ventilationssystemer skal kontrolleres og vedligeholdes i overensstemmelse med leverandørens anvisninger. (s)

18. Biofiltre skal være forsynet med fast overdækning og afkast. Filtrets fugtighed og pH skal kunne reguleres. Filtrene skal være indrettet således, at det er muligt at lukke dele af et filter af, når det er ude af funktion. Godkendelsesmyndigheden skal stille driftsvilkår til opholdstid og krav om forrensning af luften.] (s)

* H2S filter på rågassen før opgradering.

Der er tale om 2 separate filtre på hver 4 m3 med aktivt kul som filtermedie. Filtrene skal drives og vedligeholdes jf. leverandørens anvisninger. Dvs. at det skal tilstræbes, at rågassens indhold af H2S holdes under 200 ppm af hensyn til filtrenes levetid. Ved gennemslag af H2S på filtrene (mere end 10 ppm efter passage) skal kul udskiftes. De kul som anvendes skal være coatede ift brug til opsamling af H2S. Anlægget skal føre log over tidspunkt for udskiftning af kul.

* VOC filter på rågassen mellen H2S filter og opgraderingsanlægget.

Der er tale om et enkelt filter på 6 m3 som modtager gas fra begge H2S filtre. Filteret kan by passes ifm. skift af kul. Filteret skal drives og vedligeholdes jf. leverandørens anvisninger. Dvs. at det skal tilstræbes, at rågassens indhold af VOC holdes på et niveau, således at der efter passage samlet måles mindre end 10 ppm VOC. Ved gennemslag af VOC på filteret (kontinuert mere end 15 ppm efter passage) skal kul udskiftes. Anlægget skal føre log over tidspunkt for udskiftning af kul.

* Der stilles supplerende vilkår, når teknologien er valgt.

19. Anlægget skal være forsynet med en gasfakkel til afbrænding af biogas ved driftsforstyrrelser og i nødsituationer. Faklen skal være forsynet med automatisk tændingsmekanisme og periodisk gentænding. Den skal være indrettet på en sådan måde, at emissionen af metan minimeres mest muligt. Faklen skal mindst kunne forbrænde den dimensionsgivende biogasproduktion opgjort pr. time. Gasfaklen skal kontrolleres og vedligeholdes i overensstemmelse med leverandørens anvisninger (s)

20. Gaskondensatbrønde skal være lufttætte og forsynet med vandlås. (s)

21. Modtagetanke skal være tilsluttet en overfyldningsalarm, som kan registreres derfra, hvor aflæsning af biomassen foregår. (s)

22. Anlægget skal være forsynet med et alarmanlæg, som alarmerer personale uden for normal arbejdstid i tilfælde af unormale driftsforhold. (s)

23. Virksomheden skal underrette tilsynsmyndigheden, inden der påbegyndes planlagte reparationer, tømning af tanke og beholdere for bundfald eller andre forhold, der kan medføre biogas- eller lugtudslip fra anlægget. (s)

24. Ved utilsigtede biogas- eller lugtudslip skal tilsynsmyndigheden underrettes hurtigst muligt. (s)

25. Spild af biomasse på anlægget skal straks opsamles. (s)

**Luftforurening**

26. Afkastet fra kedelanlægget skal være mindst 13 meter over terræn.

27. Afkastet fra off-gas skal være mindst 5 meter over terræn.

28. Virksomheden skal overholde en emissionsgrænseværdi for H2S på 5 mg/normal m3 i afkast fra opgraderingsanlæg. Virksomheden skal herudover overholde en B-værdi for H2S på 0,001 mg/m3. (s)

29. Virksomhedens kedelanlæg skal ved mere end 500 driftstimer årligt overholde emissionsgrænseværdi for NOx på 65 mg/normal m3 ved 10% O2 tør røggas og for CO på 75 mg/normal m3 ved 10% tør røggas.

30. Virksomheden skal overholde emissionsgrænseværdi for SO2 på 100 mg/normal m3 og en B-værdi for SO2 på 0,25 mg/m3 3% O2 tør røggas.

31. Afkast fra udsug af udstødningsgas fra køretøjer skal føres mindst 1 meter over tagryg på det tag, hvor afkastet er placeret. (s)

32. Der skal være etableret målested i afkast, hvor der er beregnet og fastsat vilkår om afkasthøjde for lugt, og i afkast fra opgraderingsanlæg med indretning og placering som anført i MEL-22 Kvalitet i Emissionsmålinger (Miljøstyrelsens anbefalede metoder, der findes på hjemmesiden for Miljøstyrelsens Referencelaboratorium for måling af emissioner til luften: www.ref-lab.dk). Målestederne skal være placeret, sådan at det sikres, at de fastsatte emissionsgrænseværdier kan dokumenteres overholdt. (s)

33. Beskrivelse af luftrenseproces og datablade på alle filtre og renseforanstaltninger på biogasanlæg, kedelanlæg, opgraderingsanlæg samt anlæg, der har betydning for lugtemission skal fremsendes til tilsynsmyndigheden senest 4 uger før idrifttagning. Sammen med databladene skal leveres

* + beregninger, der viser at filteret er dimensioneret til som minimum at overholde de forudsætninger, der ligger til grund for denne godkendelse, herunder at filteret fjerner mellem 95 og 99 % lugtenheder
	+ redegørelse og beskrivelse af behov for forrensning.
	+ forslag til luftmålingsprogram, der viser at de dimensionsgivende parametre er korrekt udpeget og at disse overholder de niveauer ved indgang til luftrensningen og i afkast, der er forudsat ved projekteringen af anlægget.

**Affald**

34. Spild af brændstof, olie og kemikalier skal straks opsamles. (s)

Alt opsamlet spild af brændstof, olie og kemikalier, inkl. opsugningsmateriale, skal opbevares og bortskaffes som farligt affald. Der skal til enhver tid forefindes opsugningsmateriale på virksomheden. (s)

35. Opsamlingsområder som sumpe, spildbakker, opsamlingskar o.lign. skal tømmes efter behov. Opsamlingsområderne skal til stadighed kunne rumme indholdet af den største opbevaringsenhed i området, hvor det er krævet. (s)

36. Beholdere til farligt affald skal mærkes, så det tydeligt fremgår, hvad beholderne indeholder. (s)

**Støj, lavfrekvent støj og vibrationer**

37.Virksomhedens bidrag til støjniveauet uden for eget areal må ikke overstige følgende værdier:

|  |  |  |  |  |
| --- | --- | --- | --- | --- |
| Område | Mandag-fredag kl. 7-18 (8 timer)Lørdag kl. 7-14 (7 timer)dB(A) | Alle dage kl. 18-22 (1 time)Lørdag kl. 14-18 (4 timer)Søn- og helligdag kl. 7-18 (8 timer)dB(A) | Alle dagekl. 22-7(½ time)dB(A) | Alle dagekl. 22-7MaksimalværdidB(A) |
| I naboskel i erhvervsområdet | 60 | 60 | 60 |  |
| Ved boliger og deres udendørs opholdsarealer og i det åbne land | 55 | 45 | 40 | 55 |

1. Virksomhedens bidrag til lavfrekvent støj og infralyd målt indendørs i bygninger uden for eget areal må ikke overskride følgende værdier:

|  |  |  |
| --- | --- | --- |
| Anvendelse | A-vægtetlydtrykniveau(10-160 Hz)dB | G-vægtetinfralydniveaudB |
| Beboelsesrum, herunder børneinstitutioner o.lign. | Aften/nat: Kl. 18-7 | 20 | 85 |
| Dag: Kl. 7-18 | 25 | 85 |
| Kontorer, undervisningslokaler o. lign., støjfølsomme rum | 30 | 85 |
| Øvrige rum i virksomheder | 35 | 90 |

Grænseværdierne er angivet i dB (re. 20 μPa). Støjgrænserne gælder for det ækvivalente, konstante niveau over et måletidsrum på 10 minutter, hvor støjen er kraftigst.

1. Virksomhedens vibrationsbidrag i bygninger uden for virksomhedens eget areal må ikke overstige følgende værdier:

|  |  |  |
| --- | --- | --- |
| Område  | Kl. 7-18dB | Kl. 18-7dB |
| Boligområder | 75 | 75 |
| Blandede bolig- og erhvervsområder og boliger i landzone | 80 | 75 |
| Erhvervsområder | 85 | 85 |

Bidraget måles som det maksimale KB-vægtede accelerationsniveau i dB re. 10-6 m/s2 med integrationstid på 2 sek. Vibrationsbidraget måles i det mest belastede punkt i bygningen. Grænseværdierne anses for overholdt, hvis bidraget målt i terræn eller bygningsfundament er 15 dB lavere end tabellens værdier.

1. Intern transport på anlægget må kun forekomme fra mandag til fredag i tidsrummet fra kl. 7.00 – 18.00 og om lørdagen fra kl. 7.00 – 14.00.
2. Som dokumentation for at godkendelsens vilkår om støj- og vibrationsgrænser overholdes, kan virksomheden højest 1 gang årligt blive pålagt at udføre målinger eller beregninger af støj og vibrationer. Undersøgelsen skal udføres af en person eller et firma, der er godkendt til det af Miljøstyrelsen. Inden målinger og beregninger foretages, skal undersøgelsesprogrammet godkendes af kommunen. Medmindre andet aftales med kommunen, skal målinger og beregninger udføres efter retningslinjerne i Miljøstyrelsens vejledninger og metodebeskrivelser.

**Beskyttelse af jord, grundvand og overfladevand**

42. Beholdere og tanke til biomasse, væskefraktion og produktionsspildevand samt biofiltre skal være udført af bestandige og tætte materialer. Beholderne skal kunne modstå påvirkninger forbundet med brugen, herunder fra fyldning, omrøring, tømning og overdækning. Af- og pålæsning af biomasse fra beholdere eller tanke til køretøjer må kun finde sted på et dertil indrettet omlæsningsareal. Beholdere og tanke skal være i god vedligeholdelsesstand. Utætheder skal udbedres så hurtigt som muligt, efter at de er konstateret. Beholdere og tanke, der er hævet over jordoverfladen, skal stå på et fundament med en tæt opsamlingsrende eller -beholder, der kan opsamle eventuel udsivning fra tanke eller samlinger ved tank. Øvrige beholdere og tanke skal være forsynet med omfangsdræn med inspektionsbrønd, der muliggør prøvetagning. (s)

43. Oplag af stakke af biomasse og fiberfraktion fra afgasset biomasse skal placeres på pladser, som er udført med tæt belægning, der kan modstå påvirkningerne fra køretøjer og redskaber ved fyldning og tømning og fra oplaget. Overfladevand fra oplagspladsen eller saft fra oplaget skal ledes til en tæt opsamlingsbeholder, og overfladevand fra omliggende arealer eller tagvand må ikke kunne løbe ind på oplagspladsen. Oplagspladsen skal enten være afgrænset med sidemure, der kan tilbageholde oplaget, eller være placeret mindst 2 meter inde på pladsen og således, at der ikke er risiko for, at oplaget vælter uden for oplagspladsen. (s)

44. Omlæsningsarealer skal være udført med tæt belægning, der kan modstå påvirkningerne fra køretøjer og redskaber ved fyldning og tømning og fra den oplagrede biomasse. Arealerne skal indrettes således:

– At køretøjer, der leverer og afhenter biomasse, kan være på pladsen.

– At biomasse, der spildes i forbindelse med omlastning, holdes inden for pladsen.

– At overfladevand fra pladsen ledes til en tæt opsamlingsbeholder. (s)

45. Rengøring af køretøjer, der har været anvendt i forbindelse med transport af biomasse, må kun ske på et areal med tæt belægning indendørs jf. vilkår 12, med fald mod opsamlingsbeholder eller afløb, hvorfra der sker kontrolleret afledning. (s)

46. Overjordiske tanke til fyringsolie og motorbrændstof skal sikres mod påkørsel. Påfyldningsstudse og aftapningshaner (aftapningsanordninger) for olieprodukter, herunder motorbrændstof, skal placeres inden for konturen af en tæt belægning med kontrolleret afledning af afløbsvandet. Alternativt skal eventuelt spild opsamles i en tæt spildbakke eller grube. Udendørs spildbakker eller gruber skal tømmes, således at regnvand i bunden maksimalt udgør 10 % af spildbakkens eller grubens volumen. (s)

47. Tilsætnings- og hjælpestoffer samt farligt affald skal opbevares i egnede, tætte og lukkede beholdere, der er placeret under overdækning i form af tag, presenning eller lignende og beskyttet mod vejrlig. Oplagspladsen skal have en tæt belægning og være indrettet således, at spild kan holdes inden for et afgrænset område og uden mulighed for afløb til jord, grundvand, overfladevand eller kloak. Området skal kunne rumme indholdet af den største beholder, der opbevares. Ovennævnte krav gælder dog ikke for oplag i tanke omfattet af bekendtgørelse om indretning, etablering og drift af olietanke, rørsystemer og pipelines[[5]](#footnote-5). (s)

48. Virksomheden skal etablere jordvold omkring anlægget til sikring af ved evt. lækage at kunne tilbageholde biomasse på anlægget.

49. Arealer til oplag eller omlæsning af biomasse og til rengøring af materiel til transport af biomasse, sumpe og bassiner samt opsamlingsbeholdere skal være i god vedligeholdelsesstand. Utætheder skal udbedres så hurtigt som muligt, efter at de er konstateret. (s)

**Egenkontrol**

50. Virksomheden skal kontrollere inspektionsbrønde ved beholdere og tanke med biomasse, væskefraktion og produktionsspildevand for vandets farve og lugt samt kontrollere opsamlingsrender og -beholdere under beholdere og tanke, der er hævet over jordoverfladen, for vandets farve og lugt. Kontrollen skal udføres mindst 1 gang månedligt. Konstateres der misfarvning eller lugt fra vand i brøndene, skal tilsynsmyndigheden straks underrettes. (s)

51. I hver af samlebrøndene tilknyttet delvist nedgravede tanke placeres ledningsevnemålere, der måler kontinuert, og som alarmerer personalet om ændringer, som kan skyldes utætheder i tankene.

Ledningsevnemålere skal jævnligt og mindst en gang hvert halve år kontrolleres, om de er fuldt funktionsdygtige.

Ved alarm skal der udtages vandprøver, der skal analyseres af et autoriseret vandanalyselaboratorie for ammonium, total-N, total-P, pH og kalium.

Tilsynsmyndigheden skal underrettes når en ledningsevnemåler giver alarm, og Flemløse Biogas Aps. skal iværksætte kildesporing.

52. Virksomheden skal mindst 1 gang om måneden tilse, at den faste overdækning på beholdere med biomasse og væskefraktion slutter tæt og er tilstrækkelig vedligeholdt. (s)

53. Beholdere og tanke til oplagring af biomasse og væskefraktion skal mindst hvert tiende år kontrolleres for styrke og tæthed af en kontrollant, der er autoriseret til at kontrollere beholdere for flydende husdyrgødning, ensilagesaft eller spildevand, jf. bekendtgørelse om kontrol af beholdere for flydende husdyrgødning, ensilagesaft eller spildevand[[6]](#footnote-6). Resultatet af kontrollen (tilstandsrapporten) skal opbevares på anlægget sammen med dokumentation for eventuelle reparationer, mindst indtil en nyere tilstandsrapport foreligger.

Såfremt kontrollen viser, at en beholder eller en tank ikke overholder krav til styrke og tæthed, eller, at der er behov for et supplerende eftersyn baseret på specialviden, behov for brug af specialværktøj eller for at beholderen tømmes, skal tilstandsrapporten indsendes til tilsynsmyndigheden inden 6 uger efter, at kontrollen er foretaget sammen med virksomhedens oplysninger om, hvad der er foretaget eller planlægges foretaget på baggrund af rapporten.

Tilsynsmyndigheden kan på baggrund af tilstandsrapporten fastsætte krav om supplerende eftersyn. (s)

54. Øvrige tanke (reaktortanke, hygiejniseringstanke mv.) skal inspiceres indvendigt for utætheder i forbindelse med driftsmæssig tømning, dog mindst hvert tiende år. En dateret beskrivelse af inspektionen og konklusionen på denne skal opbevares på anlægget mindst indtil næste inspektion. Endvidere skal disse tanke kontrolleres for styrke og tæthed, mindst hvert tyvende år af et uvildigt sagkyndigt firma. Rapporten fra kontrollen indsendes til tilsynsmyndigheden inden 6 uger efter, at kontrollen er foretaget sammen med virksomhedens oplysninger om, hvad der er foretaget eller planlægges foretaget på baggrund af rapporten. Tilsynsmyndigheden kan på baggrund af rapporten fastsætte krav om supplerende eftersyn. (s)

55. Virksomheden skal mindst 1 gang om måneden foretage:

– eftersyn af luftrenseanlæg med tilhørende ventilationssystemer, og

– funktionsafprøvning af gasfakkel.

Virksomheden skal løbende og mindst 1 gang ugentlig kontrollere biofiltrets fugtighed og pH, samt temperatur. Utætheder og fejl skal udbedres så hurtigt som muligt, efter at de er konstateret. (s)

56. Virksomheden skal mindst 1 gang årligt foretage en visuel kontrol af arealer og tætte belægninger til oplagring eller omlastning af biomasse samt til rengøring af materiel til transport af biomasse og udbedre eventuelle skader. (s)

57. Virksomheden skal mindst 1 gang årligt foretage eftersyn og funktionsafprøvning af overfyldningsalarmer på modtagetanke efter leverandørens anvisning. (s)

58. Virksomheden skal mindst én gang om året foretage lækagekontrol for emissioner til luft af bl.a. methangas, f.eks. ved brug af optiske gasmålingsmetode. Virksomheden skal inden lækagekontrollen udføres indsende kontrolprogrammet til tilsynsmyndigheden til vurdering.

59. Senest 6 måneder efter et nyt biogasanlæg er taget i brug skal der ved præstationskontrol foretages 3 enkeltmålinger i hvert afkast af lugtemissionen med henblik på at dokumentere, at de dimensionsgivende emissioner, der har ligget til grund for beregningen af afkasthøjderne, er overholdt. Der skal endvidere ved præstationskontrol foretages 3 enkeltmålinger i afkast fra opgraderingsanlæg til dokumentation af, at emissionsgrænseværdien på 5 mg/normal m3 for H2S er overholdt i dette afkast. Målingerne skal foretages under repræsentative driftsforhold (maksimal normal drift), herunder ved pumpning og omrøring. Alle målinger skal udføres af et firma/laboratorium, der er akkrediteret hertil af Den Danske Akkrediterings- og Metrologifond eller af et tilsvarende akkrediteringsorgan, der er medunderskriver af EA’s multilaterale aftale om gensidig anerkendelse. Rapport over målingerne skal indsendes til tilsynsmyndigheden senest 2 måneder efter, at disse er foretaget. Herefter kan tilsynsmyndigheden kræve, at der foretages yderligere præstationskontrol, dog normalt højest hvert andet år.

Prøvetagning og analyse for lugt skal ske efter metodeblad nr. MEL-13 og for H2S efter metodeblad nr. MEL 23 (Miljøstyrelsens anbefalede metoder, der findes på hjemmesiden for Miljøstyrelsens Referencelaboratorium for måling af emissioner til luften: www.ref-lab.dk) eller efter internationale standarder med mindst samme analysepræcision og usikkerhedsniveau. (s)

1. Kedelanlægget har en indfyret effekt mindre end 1 MW. Dermed kræver Assens Kommune kun præstationskontrol på kedelanlægget i tilfælde af mistanke om overskridelser af værdierne i vilkårsafsnittet om luftforurening. Ved præstationskontrol foretages 2 enkeltmålinger hver af en varighed på 45 minutter med henblik på at dokumentere, at emissionsgrænseværdierne i vilkår 54 er overholdt. Målingerne skal foretages under repræsentative driftsforhold (maksimal normaldrift) og skal udføres af et firma/laboratorium, der er akkrediteret hertil af Den Danske Akkrediterings- og Metrologifond eller af et tilsvarende akkrediteringsorgan, som er medunderskriver af EA’s multilaterale aftale om gensidig anerkendelse. Rapport over målingerne skal indsendes til tilsynsmyndigheden senest 2 måneder efter, at disse er foretaget. Herefter kan tilsynsmyndigheden kræve, at anlægget foretager yderligere emissionsmålinger med henblik på at dokumentere overholdelse af emissionsgrænseværdierne efter ovenstående retningslinjer, dog normalt højest hvert andet år.
2. Emissionsgrænseværdierne anses for overholdt, når det aritmetiske gennemsnit af alle enkeltmålinger udført ved præstationskontrollen er mindre end eller lig med emissionsgrænseværdien.
3. Prøvetagning og analyse skal ske efter de i nedenstående tabel nævnte metoder eller efter internationale standarder med mindst samme analysepræcision og usikkerhedsniveau.

Prøvetagnings- og analysemetoder

|  |  |  |
| --- | --- | --- |
| Navn | Parameter | Metodeblad nr.\* |
| Bestemmelse af koncentrationen af totalt partikulært materiale i strømmende gas | Støv | MEL-02 |
| Bestemmelse af koncentrationer af ilt (O2) i strømmende gas | O2 | MEL-05 |
| Bestemmelse af carbonmonooxid (CO) i strømmende gas | CO | MEL-06 |
| Bestemmelse af koncentrationer af kvælstofoxider (NOx) i strømmende gas | NOx | MEL-03 |
| Bestemmelse af svovldioxid (SO2) i strømmende gas | SO2 | MEL-04 |
| Bestemmelse af hydrogensulfid (svovlbrinte, H2S) i strømmende gas | H2S | MEL-23 |

\* Se Miljøstyrelsens Referencelaboratorium for måling af emissioner til luften: www.ref-lab.dk

Driftsjournalen skal opbevares på virksomheden mindst 5 år og skal være tilgængelig for tilsynsmyndigheden.

**Driftsjournal**

63. Virksomheden skal føre en driftsjournal med angivelse af:

– Dagligt og årligt modtagne mængder og typer af biomasse, som behandles i biogasanlægget.

– Dato for og resultat af kontrollen med inspektionsbrønde ved beholdere og tanke samt opsamlingsrender og -beholdere under beholdere og tanke, der er hævet over jordoverfladen.

– Dato for og resultat af kontrollen med den faste overdækning på beholdere med biomasse.

– Dato for og resultat af kontrollen af luftrenseanlæg med tilhørende ventilationssystemer samt foretaget vedligeholdelse heraf.

– Dato for og resultat af kontrol af biofiltrets fugtighed, pH, temperatur.

– Dato for og resultat af eftersyn af gasfakkel.

– Dato for og resultat af inspektioner samt eventuelle foretagne udbedringer af alle tætte arealer og arealer til omlæsning af biomasse og rengøring af køretøjer.

– Dato for og resultat af eftersyn og funktionsafprøvning af overfyldningsalarmer samt eventuelle foretagne udbedringer.

– Uregelmæssigheder ved driften, herunder episoder med overfyldning eller overskumning af tanke, med dårligt fungerende luftrenseanlæg samt med brug af gasfakkel.

Driftsjournalen skal opbevares på virksomheden mindst 5 år og skal være tilgængelig for tilsynsmyndigheden. (s)

**Spildevand og overfladevand**

1. Vand fra omfangsdræn, tage og øvrige flader uden kørende trafik afledes så vidt muligt på området ved nedsivning. Der skal inden anlægget tages i drift være ansøgt og opnået tilladelse efter miljøbeskyttelseslovens kapitel 3 og 4 til håndtering af dette overfladevand. Ansøgning herom skal indsendes senest i forbindelse med ansøgning om byggetilladelse, eller senest 4 uger inden etableringen af anlægget forventes igangsat (hvad der sker tidligst i forløbet). Forventede mængder til nedsivning, drængrøfter eller forsinkelsesbassin skal fremgå.
2. Sanitært spildevand afledes til offentlig kloak
3. Vaskevand fra vaskeplads og forurenet overfladevand fra oplagspladser, transportveje, aflæsningsområder ledes til samletank, som etableres ved plansilo. Størstedelen af vandet recirkuleres ind i anlægsprocessen. Overskydende vand herfra spredes ud på landbrugsjord.
4. Overfladevand forurenet med husdyrgødning og vand fra sandtømning af gylletanke skal opbevares og udbringes efter reglerne i husdyrgødningsbekendtgørelsen, hvis det ikke kan cirkuleres i anlægget.

**Bedst tilgængelige teknologi (BAT)**

Virksomheden skal leve op til BAT-bestemmelserne for affaldsbehandlingsanlæg. Ovenfor er der fastsat vilkår, hvis overholdelse sikrer overholdelse af BAT. De enkelte relevante BAT-krav gennemgås i miljøredegørelsen til denne godkendelse.

**Basistilstandsrapport**

Assens Kommune vurderer, ud fra Europakommissionens Vejledning, C 136 om basistilstandsrapport (Hovedtrin 1,2 og 3), at virksomheden ikke er pligtig til at udarbejde basistilstandsrapport. Virksomheden er etableret og udvides nu på landbrugsjord, hvor der ikke har forekommet aktiviteter, der kunne medføre jordforurening. Virksomheden skal ikke håndtere miljøfarlige stoffer, der vurderes at kunne medføre længerevarende påvirkning af jord og grundvand.

**Andre miljøregler**

I øvrigt henvises til at der findes en række andre miljøregler, som virksomheden er omfattet af. Eksempelvis:

Miljøbeskyttelseslovens bestemmelser, herunder f.eks. pligten til at afværge og forebygge følger af uheld eller driftsforstyrrelser, der medfører væsentlig forurening samt pligten til at informere kommunen herom.

*VVM*

Biogasanlæg er omfattet af VVM-reglerne. Anlægget er på bilag 1 i godkendelsesbekendtgørelsen og bilag i 1 i Miljøvurderingsloven, fordi anlægget kan modtage mere end 100 tons biomasse i døgnet. Der er udarbejdet en miljøkonsekvensrapport og på den baggrund en VVM-tilladelse til projektet. VVM-tilladelsen meddeles samtidigt med miljøgodkendelsen.

*Affaldshåndtering*

Al genanvendeligt affald skal kildesorteres, håndteres og bortskaffes i henhold til Affaldsbekendtgørelsen. Alt andet affald skal håndteres og bortskaffes efter kommunens anvisninger i Regulativ for Erhvervsaffald. Ved bortskaffelse skal virksomheden sikre sig, at transportør og modtageanlæg er registreret i Affaldsregistret hos Energistyrelsen.

*Ændringer på virksomheden*

Enhver drifts- eller bygningsmæssig ændring skal anmeldes til kommunen inden gennemførelsen. Kommunen vurderer om de aktuelle planer for ændring/udvidelse kan ske inden for rammerne af denne godkendelse. Ændringer i virksomhedens ledelse skal også anmeldes til kommunen.

*Lov om forurenet jord*

Virksomheden er omfattet af lov om forurenet jord[[7]](#footnote-7). Oprensning efter alle forurenin­ger af jord, der er sket på virksomheden efter 1. januar 2001, skal betales af forureneren.

Forureneren er "Den, der i erhvervsmæssigt eller offentligt øjemed, driver eller drev den virksomhed eller anvender eller anvendte det anlæg, hvorfra forure­ningen hidrører. Forureningen eller en del heraf skal være sket i den pågælden­de driftsperiode" (§ 41, stk. 3 i Lov om forurenet jord).

Dette betyder, at alle nye jordforureninger på virksomheden er omfattet af et objektivt ansvar, og at tilsynsmyndigheden derfor kan meddele selskabet påbud om at fjerne forureningen, uanset hvordan forureningen er sket.

**Klagevejledning efter Miljøbeskyttelsesloven**

*Frist for at indgive klage § 93*

Du kan klage over afgørelsen inden for fire uger, fra denne afgørelse er offentliggjort. Det betyder at, klagefristen udløber 11. maj 2022.

*Hvordan klager du? § 94*

Hvis du ønsker at klage over denne afgørelse, kan du klage til Miljø- og Fødevareklagenævnet. Du klager via Klageportalen, som du finder et link til på forsiden af www.nmkn.dk (Eller via [www.naevneneshus.dk](http://www.naevneneshus.dk) under punktet ”Oversigt over husets nævn”). Klageportalen ligger på [www.borger.dk](http://www.borger.dk) og [www.virk.dk](http://www.virk.dk). Du logger på [www.borger.dk](http://www.borger.dk) eller [www.virk.dk](http://www.virk.dk), ligesom du plejer, typisk med NEM-ID. Klagen sendes gennem Klageportalen til den myndighed, der har truffet afgørelsen. En klage er indgivet, når den er tilgængelig for myndigheden i Klageportalen. Når du klager, skal du betale et gebyr på 900 kr. (borgere)/1800 kr. (virksomheder, organisationer). Du betaler gebyret med betalingskort i Klageportalen.

Vejledning om hvordan du skal logge på og anvende Klageportalen, findes på [www.borger.dk](http://www.borger.dk) og [www.virk.dk](http://www.virk.dk) samt på Miljø- og Fødevareklagenævnets hjemmeside. På [www.nmkn.dk](http://www.nmkn.dk) kan du finde information om, hvordan man klager via Klageportalen, bl.a. korte videovejledninger, ”spørgsmål og svar” samt telefonnummer og email-adresse til supportfunktionen i Miljø- og Fødevareklagenævnet.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

*Hvem kan klage? § 98 – 100*

Klageberettigede er blandt andre; adressaten for afgørelsen, enhver, som har en individuel, væsentlig interesse i sagen, lokale foreninger og organisationer, som har en væsentlig interesse i afgørelsen, samt landsdækkende foreninger og organisationer, der som hovedformål har at beskytte natur og miljø eller varetager væsentlige rekreative interesser. Miljø- og Fødevareklagenævnet kan kræve dokumentation for foreningers og organisationers klageberettigelse.

*Virkning af at der klages*

§ 96 En klage over en godkendelse har ikke opsættende virkning, medmindre Miljø- og Fødevareklagenævnet bestemmer andet. Det betyder, at tilladelsen, godkendelsen eller dispensationen kan udnyttes, inden klagen er afgjort. Udnyttelsen sker dog for egen regning og risiko.

*Indbringelse for domstolene § 101*

Du kan indbringe Miljø- og Fødevareklagenævnets afgørelser for domstolene. En sådan retssag skal være anlagt inden 6 måneder, regnet fra samme dato som klagefristen.

Uanset om du anlægger retssag, er du forpligtet til at rette dig efter Miljø- og Fødevareklagenævnets afgørelse, indtil domstolen måtte bestemme noget andet.

13. april 2022

Sag nr. 19/19840

### Miljøteknisk Redegørelse

|  |  |
| --- | --- |
| **Virksomhed** | **Ansøger** |
| Flemløse Biogas Aps | Konsulent, Nicolaj Ørskov Olsen |
| Karlemosevej 55620 Glamsbjerg | Nordic Green Engineering (tidligere Dansk Biogasrådgivning) |
|  | Bohrsvej 5, Silkeborg |
| Telefon: 40318098 | Telefon: 40138032 |
| Cvr.nr. 39037718 | Mail: noo@dknge.dk |
| Virksomhedens ledelse: |  |
| Kurt Poulsen |  |
| Christian Stenskrog |  |
| Jørgen Stougaard |  |

**Virksomhedens relationer til miljøbeskyttelsesloven§§ 34 og 40 a**

Af miljøbeskyttelseslovens § 34 stk. 3 fremgår det indirekte, at der i forbindelse med miljøgodkendelsen af en virksomhed skal foreligge oplysninger om virksomhedens ejerforhold, bestyrelse og daglige ledelse, så miljømyndighederne kan vurdere, om nogle af disse personer er omfattet af lovens § 40 a, der omhandler kriterier for tilbagekaldelse af meddelt godkendelse, nægtelse af godkendelse og fastsættelse af særlige vilkår om sikkerhedsstillelse.

Det er i lovens § 40 b stk. 1 anført, at miljø- og energiministeren opretter et miljøansvarlighedsregister over de personer og selskaber m.v., der er omfattet af § 40 a.

Da ingen i virksomhedens ledelse er anført i dette register, kan der meddeles godkendelse uden særlige vilkår om sikkerhedsstillelse.

**Miljøbeskyttelsesloven**

Ansøgningen omhandler godkendelse af udvidelse af biogasanlæg og gasmotoranlæg samt hele anlæggets samlede emission af støj og lugt, jf. kapitel 5 i miljøbeskyttelsesloven. Aktiviteterne er omfattet af bilag 1, listepunkt 5.3 b i) i godkendelsesbekendtgørelsen[[8]](#footnote-8), hvortil Miljøstyrelsen har udarbejdet standardvilkår[[9]](#footnote-9). Den oprindelige godkendelse er meddelt med disse standardvilkår. Disse er nu ophævet efter EU-kommissionens vedtagelse af BAT for affaldsbehandlingsvirksomheder. Assens Kommune vurderer dog, at standardvilkårene i høj grad sikrer efterlevelse af BAT-bestemmelserne og viderefører derfor disse vilkår i denne nye godkendelse.

Ansøger har søgt om et tillæg til miljøgodkendelsen fra 2018. Assens Kommune vurderer at der skal udarbejdes en ny samlet godkendelse for projektet, da udvidelsen bliver en integreret del af det eksisterende anlæg. Udvidelsen består i at den tilførte mængde af biomasse årligt skal stige fra 36.500 ton til 90.000 ton. En udvidelse, der mængdemæssigt er større end den eksisterende produktion. Med udvidelsen flyttes anlægget fra bilag 2 til bilag 1 i godkendelsesbekendtgørelsen. Forureningen fra den eksisterende del og udvidelsen kan ikke adskilles. Der søges om opførelse af én substrattank ud over de tre eksisterende og udvidelse af plansilo.

Der er fastsat vilkår for fyringsanlægget, selvom det er under 1MW. Vilkårene har taget udgangspunkt i MCP-bekendtgørelsens krav.

**Plangrundlag**

Det eksisterende anlæg er etableret på baggrund af en landzonetilladelse. Den ansøgte udvidelse fordrer, at der udarbejdes kommuneplantillæg og lokalplan. Assens Kommune har udarbejdet kommuneplantillæg 14, med plannummer 5.2.E.36 samt en lokalplan med nummer 5.2-4. Begge vedtaget på byrådsmøde i november 2021.

Plangrundlaget for udvidelsen af Flemløse Biogas Aps er dermed på plads.

**Miljøkonsekvensrapport og VVM-tilladelse**

Sideløbende med udarbejdelse af plangrundlaget og ansøgning om miljøgodkendelse har ansøgers konsulent udarbejdet en miljøkonsekvensrapport for projektet. Rapporten er behandlet politisk samtidigt med lokalplanen. Assens Kommune har på den baggrund udarbejdet en VVM-tilladelse. VVM-tilladelsen meddeles samtidigt med miljøgodkendelsen.

**Habitatbekendtgørelsen[[10]](#footnote-10)**

Før der træffes afgørelse efter Miljøbeskyttelseslovens § 33, skal der jf. habitatbekendtgørelsen, foretages en vurdering af, om projektet i sig selv, eller i forbindelse med andre planer og projekter, kan påvirke et Natura 2000-område væsentligt.

* H96 Lillebælt ligger mere end 12 km mod nordvest
* H98 Odense Å – systemet ligger mere end 8 km mod øst

Anlægget vil ikke potentielt kunne påvirke disse områder. Anlægget har ingen direkte emissioner til områderne og på baggrund af den store afstand vurderes det derfor, at drift af anlægget ikke vil kunne påvirke Natura 2000-områderne. Denne vurdering indgår i ovenfor nævnte miljøkonsekvensrapport og er indarbejdet i VVM-tilladelsen

**Brugerbetaling**

Virksomheden er omfattet af bekendtgørelse om brugerbetaling[[11]](#footnote-11). Dette medfører, at virksomheden skal betale brugerbetaling til kommunen pr. forbrugt time til tilsyn og godkendelse. I 2021 er brugerbetalingen 433,41 kr. pr. time. I 2022 er brugerbetalingen 440,78 kr. pr. time.

**Sagsakter**

* Ansøgning af 25. februar 2021 med bilag, herunder kortbilag
* Miljøkonsekvensrapport, af 30. september 2021.
* Lokalplan og Kommuneplantillæg for anlægget, vedtaget november 2021.

**Høring**

Udkast til miljøgodkendelse har være i høring hos ansøger, konsulent Nicolaj Ørskov Olsen og ejerne, Jørgen Stougaard, Kurt Poulsen og Christian Stenskrog.

**Vurdering af ansøgning i forhold til standardvilkår**

Standardvilkårene for listepunkt 5.3.b i, ”Nyttiggørelse eller en blanding af nyttiggørelse og bortskaffelse af ikke-farligt affald, hvor kapaciteten er større end 100 tons/dag, og hvor aktiviteten er biologisk behandling” er ophævet da BAT-konklusion nr. C(2018) 5070 for affaldsbehandling udkom.

Assens Kommune vurderer, at fastsættelse af standardvilkårene på ny sikrer miljøbeskyttelsen, samt sikrer, at anlægget lever op til BAT-kravene i BAT-konklusion nr. C(2018) 5070 for affaldsbehandling. Ud over standardvilkårene stilles nye vilkår til sikring af overholdelse af de nye BAT-krav.

Der er søgt om at have en udendørs vaskeplads til vask af køretøjer der har transporteret biomasse. Dette vil Assens Kommune ikke acceptere, da dette standardvilkår kun kan fraviges, hvis det vurderes, at der ikke er omboende, der kan blive generet af lugten. Der er naboer tæt på anlægget. Derfor vurderes det at standardvilkåret skal fastholdes.

**Vilkår til sikring af overholdelse af BAT-konklusion nr. C(2018)5070 for affaldsbehandling**

Ansøgers konsulent har gennemgået BAT-konklusionen for affaldsbehandling og redegjort for, hvilke der vurderes relevante for Flemløse Biogas Aps.

De BAT-konklusioner, som biogasanlægget på Karlemosevej 5, 5620 Glamsbjerg, ikke vurderes at være omfattet af, pga. at de omhandlede aktiviteter ikke foregår på biogasanlægget er: BAT 6, 7, 9, 15, 16, 20, 25-32, 36, 37 og 39-53. Dog redegøres der for BAT 15 og 16.

BAT 1: Krav til miljøledelsessystem. Fastsat i vilkår 1.

BAT 2: Forbedring af anlæggets overordnede miljøpræstationer. Relevante krav fastsat i vilkår 5 og 6.

BAT 3: Etablere fortegnelse over emissioner som et led i miljøledelsessystemet. Assens Kommune skal godkende miljøledelsessystemet, som kræves jf. BAT 1 og fastsat i vilkår 1. Ved etablering af miljøledelsessystemet, skal relevante BAT-krav indarbejdes.

BAT 4: Reduktion af miljørisiko forbundet med oplagring af affald. Vilkårsafsnittene om indretning, drift og egenkontrol, stiller krav til beskaffenhed, kapacitet, tæthed og kontrol af tanke, siloer og belægninger, så opbevaring af de forskellige fraktioner sker med lille miljørisiko.

BAT 5: Der er stillet krav om relevante procedurer for håndteringen i alle faser på anlægget. Der er krav om, at medarbejdere og transportører er informeret om procedurerne.

BAT 8: Ansøgers konsulent anfører at de stoffer der er relevante for et biogasanlæg er H2S, NH3 og lugt, men at lige præcis for biogasanlæg er det ikke et BAT-krav, at der sker måling hver 6. måned. Assens Kommune fastholder derfor de vilkår, der blev fastsat for luftemissioner i den oprindelige godkendelse. Disse giver Assens Kommune mulighed for at kræve målinger og redegørelser, hvis det vurderes nødvendigt og rimeligt, f.eks. i forbindelse med klager.

BAT 10: Regelmæssig overvågning af lugtemissioner. Frekvens og metode fastlægges jf. BAT 12 i miljøledelsessystemet (BAT1), som er vilkårssat i vilkår 1.

BAT 11: Monitering af årligt forbrug. Vil være en del af miljøledelsessystemet.

BAT 12: Forebyggelse eller reduktion af lugt gennem en lugthåndteringsplan. Dette skal indarbejdes i miljøledelsessystemet under BAT 1.

BAT 13: Teknikker til at forebygge og reducere lugtemissioner.

1. Der er fastsat vilkår med krav om overdækning af dybstrøelse og separeret biomasse samt krav om inspektion af overdækningerne.
2. Der er fastsat vilkår om filtre på modtage-, substrat- og udpumpningstankene og på indgangssiden af opgraderingsanlægget.

BAT 14: Teknikker til reduktion af diffuse emissioner til luften af støv, organiske forbindelser og lugt.

Der stilles vilkår om kontrol af utilsigtede emissioner af methan, gennem fotografering en gang årligt.

Øvrige krav under BAT 14 opfyldes ved overholdelse af de stillede standardvilkår. Herunder 14d, som opfyldes ved vilkår om lukket aflæsningshal.

BAT 15 og 16: Der er stillet vilkår om gasfakkel, flaring. Der sker logning af gasfaklens aktivitet. Faklen skal være der af sikkerhedsmæssige årsager.

BAT 17 og 18: Reduktion af støj og vibrationer.

Der er fastsat støjvilkår med de gængse grænseværdier for støj og vibrationer. Der kan kræves en støjredegørelse hvert år, hvis tilsynsmyndigheden vurderer, at det er nødvendigt. Støj bør indgå i miljøledelsessystemet. Der er fastsat vilkår om driftstider, som skal sikre at støjen ikke overskrider grænseværdierne i aften- og nattetimerne.

BAT 19: Teknikker til optimering af forbrug og reduktion af emissioner.

Der stilles vilkår om recirkulation af overfladevand ind i anlæggets processer. Der sker opsamling af forurenet overfladevand, så dette kan anvendes i anlægget. Selve anlæggets processer tilføres ikke vand fra vandboring. Der er krav om miljøledelse, hvor forbrug også skal overvåges og optimeres.

Der er vilkår om tætte belægninger, hvor der håndteres biomasse og der foregår intern transport. Der er driftsvilkår, der sikrer at belægningerne kontrolleres for slid og utætheder.

 Der er fastsat vilkår om overdækning af fast biomasse og separeret biomasse.

Der er vilkår om tætte tankoverdækninger og kontrol af beholdere til flydende biomasser.

BAT 21: Emissioner fra uheld og hændelser

Biogasanlægget godkendes af Sikkerhedsstyrelsen ved idriftsætning.

Der er vilkår om udarbejdelse af en beredskabsplan, som kan forebygge, opdage og afbøde udslip af biomasse eller gasser.

Der er udarbejdet en ATEX-plan for sikkerhedsområder i forbindelse med gas ved opgraderingsanlæg, ventiler på tanke og inspektionsbrønde osv.

Herunder er udvalgt enkelte relevante oplysninger.

a. Beskyttelsesforanstaltninger

Der er stillet vilkår om etablering af en vold og beplantning omkring størstedelen af anlægget.

I beredskabsplanen er der instruktioner for håndtering af bl.a. brand og eksplosioner.

Anlægget godkendes af brandmyndighederne efter gældende regler.

b. Håndtering af utilsigtede emissioner

Håndteres gennem beredskabsplanen.

c. System til registrering og vurdering af hændelser/uheld

Dette noteres i en logbog for anlægget.

BAT 22: Materialeudnyttelse

Størstedelen af de tilførte biomasser er husdyrgødning. Der tilføres også landbrugsafgrøder. Der er ikke stillet effektivitetskrav til driften, men optimering af driften sikrer større gasproduktion og dermed bedre økonomi.

BAT 23: Der sker løbende registrering af driften og gasproduktionen. Der er stillet krav om lækagekontrol og overvågning af energiforbrug. Se BAT 11.

BAT 24: Maksimere genbrug af emballage

Alle virksomheder er omfattet af generelle krav om korrekt opbevaring, sortering og bortskaffelse af emballage og andet erhvervsaffald. Dette er et fast punkt under alle miljøtilsyn med virksomheder.

BAT 33: Reduktion af lugtemissioner.

Assens Kommune vurderer, at der ikke er behov for en egentlig kontrol af tilførte affaldsprodukter, så længe der ikke modtages andre fraktioner end det anlægget godkendes til at modtage: husdyrgødning, landbrugsafgrøder og glycerin. Dybstrøelse tilføres anlægget på daglig basis, så der ikke er behov for oplagring af dybstrøelse på selve anlægget.

BAT 34: Reduktion af rørførte emissioner

Teknikker til reduktion af rørførte emissioner af støv, organiske forbindelser og lugtende forbindelser:

a. Adsorption

Der er etableret 2 stk 6 m3 H2S kulfiltre samt 1 stk 6 m3 VOC filter på tilgangssiden af opgraderingsanlægget. Filtrene renser den rå gas til max. 10 ppm H2S og 10 ppm VOC. I praksis renses der på til 0 ppm for H2s og 10 ppm for VOC.  VOC ender sammen med CH4 på gasnettet. Der er kontinuert måling og logning af H2S rensning. VOC rensning tjekkes regelmæssigt med eksterne gasanalyser.

Der er endnu ikke etableret filter på modtagetank til rågylle. Filter vil blive etableret i løbet af 2-3 måneder.

Der er ikke etableret filter på glycerintanken (substrattank). Det er ikke planen at etablere et filter, da lugtbidraget fra glycerin er yderst minimalt. Der er ligeledes ikke etableret filter på udkørselstanken. Tanken er beliggende uden for lokalplanområdet, og ejes og driftes fra et andet cvr-nummer. Da tanken ikke er overdækket, vil etablering af lugtfilter være nærmest umuligt. I stedet arbejdes der pt. ud fra en forudsætning om, at der etableres en gastæt lagertank på Flemløse Biogas. Fra denne lagertank kan afgasset biomasse pumpes gennem varmeveksler (afkøling til 15- 18 grader) til den nuværende lagertank.

I filtrene renses for de lugtende forbindelser ved at disse adsorberer til filteret.

b. Biofilter - findes ikke på anlægget.

c. Stoffilter - findes ikke på biogasanlægget

d. Termisk oxidation - findes ikke på biogasanlægget

e. Vådskrubning - findes ikke på biogasanlægget

BAT 35: Teknikker til at reducere produktionen af spildevand og reducere vandforbruget.

Adskillelse af spildevand: I vilkårsdelen om spildevand er det fastsat at sanitært spildevand afledes til offentlig kloak, uforurenet overfladevand nedsives naturligt, overfladevand, forurenet med biomasse fra oplags- og kørearealer afledes til opsamlingsbeholder. Dette vand anvendes i processen i anlægget. Alternativt søges en udvandingstilladelse, hvis mængden er for stor til at ingå i anlægsprocesserne.

BAT: 38: Emissioner til luft

Der er fastsat vilkår om måling af emissioner til luften.

**Assens Kommunes vurdering i forhold til efterlevelse af BAT-kravene**

Med gennemgangen af de relevante BAT-krav og henvisning til specifikke vilkårsafsnit for nogle BAT-kravs vedkommende, vurderer Assens Kommune at anlægget ved overholdelse af vilkårene samt etablering af et miljøledelsessystem, som skal godkendes af Assens Kommune kan leve op til BAT-kravene. Det er dog vigtigt, at vilkårsdelen og miljøledelsessystemet konstant er med i den daglige drift, så denne hele tiden er optimeret. Der er ikke plads til undtagelser. Assens Kommunes vurdering er, at travlhed er den største trussel mod, at der leves op til vilkårene samt vedligeholdelse af miljøledelsessystemet.

**Vurdering af luft- og lugtemissioner**

Der er lavet OML-beregninger, der viser, at b-værdierne for NOx, CO, NH3 og lugt kan overholdes.

For NOx, CO og NH3 ligger immissionen væsentligt under b-værdierne.

For lugt fra anlægget i sig selv ligger lugtpåvirkningen væsentligt under 5 og 10 lugtenheder ved Flemløse by og ved nærmeste bolig i åben land. Kumuleret med lugten fra svineproduktionen på Karlemosevej 3, ligger lugtpåvirkningen lige under 5 og 10 lugtenheder.

Assens Kommune har vurderet, at beregningerne, som er vedlagt som bilag til godkendelsen, er retvisende og dermed giver en stor sikkerhed for, at emissionerne holder sig under grænseværdierne. Der er stillet vilkår om lugtmålinger og præstationsmålinger som en del af standardvilkårene. Der er ikke regnet på lugtemission ved opbevaring af dybstrøelse på anlægget, da ansøger har søgt om daglig tilførsel.

Jævnfør OML-beregningerne er der stillet vilkår om afkasthøjder på hhv. 13 meter fra kedelanlægget og 5 meter fra Off-gas-afkastet.

**Vurdering af støj**

Det rådgivende ingeniørfirma Sweco har udarbejdet en støjredegørelse, som er vedlagt godkendelsen som bilag. Redegørelsen viser, at de vejledende støjgrænser og vibrationsgrænser, som er fastsat som vilkår i godkendelsen overholdes med en god margen. Boligen tættes på anlægget, Karlemosevej 7 påvirkes med 35 dB(A) om natten, hvilket er 5 dB(A) under grænseværdien.

Hvis der under driften opstår klager fra omboende, kan Assens Kommune forlange en støjmåling og en ny redegørelse, hvis Assens Kommune vurderer, at der er en sandsynlighed for, at støjgrænserne er overskredet.

**Jord, grundvand, overfladevand og spildevand**

Der er i standardvilkårene krav om tæt belægning og opsamling af forurenet overfladevand. Forurenet overfladevand sendes ind i anlægget i processen. Kun hvis der er for meget overfladevand søges en udspredningstilladelse til udspredning på landbrugsjord. Sanitært spildevand afledes til offentlig kloak. Uforurenet overfladevand nedsives naturligt på stedet. Assens Kommune vurderer, at driften med overholdelse af de givne vilkår ikke vil medføre en uacceptabel påvirkning af jord, grundvand og overfladevand. Med etablering af jordvold uden om anlægget sikres at evt. lækager ikke vil kunne påvirke jord og overfladevand uden for anlægget.

**Klimatilpasning**

Jævnfør Assens Kommunes klimakortlægning er der et enkelt ”BlueSpot” på det areal, der omfatter biogasanlægget.

Højdemodellen er benyttet til at beregne, hvor vandet kan samles i lavninger på terrænet i forbindelse med skybrud – såkaldte Blue Spots. Regnen er opstuvet på terræn, fordi afløbssystemerne ikke har haft kapacitet til, at lede vandet væk.

Det forsvinder først, når kloakkerne igen fungerer, terrænet har opsuget vandet eller det er pumpet væk fra de berørte arealer. Blue Spot kortet er anvendeligt til screening og udpegning af potentielle risikoområder.

I forbindelse med planlægning og indretning af arealet bør der tages hensyn til dette areal.

**Samlet vurdering**

Assens Kommune vurderer ud fra den samlede gennemgang af miljøpåvirkninger, at anlægget vil kunne etableres og drives på stedet uden væsentlige gener for omboende og det eksterne miljø og den omgivende natur, når vilkårene meddelt i denne godkendelse overholdes.

**Bilag**

1. Ansøgning om miljøgodkendelse
2. Bilag til ansøgning om miljøgodkendelse
3. Skitse over ansøgt udvidelse
4. VVM-tilladelse
5. OML-beregning
6. Tankoversigt inspektion/beholderkontrol

Kopi til:

* Danmarks Naturfredningsforening, dn@dn.dk
* Friluftsrådet: sydfyn@friluftsraadet.dk
* Styrelsen for Patientsikkerhed, Tilsyn og rådgivning Syd, sesyd@sst.dk
* Assens Forsyning, post@assensforsyning.dk

|  | Udarbejdet afMiljø og NaturAssens Kommune |
| --- | --- |
|  |  |



1. Lov om Miljøbeskyttelse, jf. lovbek. nr. 100 af 19. januar 2022 [↑](#footnote-ref-1)
2. Bek.nr. 2080 af 15. november 2021 om godkendelse af listevirksomhed. [↑](#footnote-ref-2)
3. Europakommissionens gennemførelsesafgørelse (EU) 2018/1147 – meddelt under nummer C(2018) 5070) [↑](#footnote-ref-3)
4. Europakommissionens vejledning om basistilstandsrapporter, jf. artikel 22, stk. 2 i direktiv 2010/75/EU om industrielle emissioner, (2014/C 136/03) [↑](#footnote-ref-4)
5. Bekendtgørelse nr. 1257 af 27. november 2019 om indretning, etablering og drift af olietanke, rørsystemer og pipelines [↑](#footnote-ref-5)
6. Bekendtgørelse nr. 1322 af 14. december 2012 om kontrol af beholdere til opbevaring af flydende husdyrgødning og ensilagesaft [↑](#footnote-ref-6)
7. LBK nr. 282 af 27. marts 2017 om forurenet jord [↑](#footnote-ref-7)
8. Bekendtgørelse nr. 2080 af 15. november 2021 om godkendelse af listevirksomhed [↑](#footnote-ref-8)
9. Bekendtgørelsen nr. 2079 af 15. november 2021 om standardvilkår i godkendelse af listevirksomhed. [↑](#footnote-ref-9)
10. Bek.nr. 2091 af 12. november 2021 om udpegning og administration af internationale naturbeskyttelsesområder samt beskyttelse af visse arter. [↑](#footnote-ref-10)
11. Bekendtgørelse nr. 1519 af 29. juni 2021 om brugerbetaling for godkendelse og tilsyn efter miljøbeskyttelsesloven m.v. [↑](#footnote-ref-11)